Rīgā

10.04.2017. Nr.2.6-3/840

**Valsts kancelejai**

*Par Ministru kabineta rīkojuma projektu „Par Dziesmu un deju svētku padomes sastāvu”*

Pamatojoties uz Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 164.4.apakšpunktu, iesniedzu izskatīšanai Ministru kabineta sēdē Ministru kabineta rīkojuma projektu „Par Dziesmu un deju svētku padomes sastāvu”(turpmāk – Projekts).

|  |  |
| --- | --- |
| Iesniegšanas pamatojums | Projekts sagatavots, pamatojoties uz Dziesmu un deju svētku likuma 7.panta pirmās daļas 3.punktu, kas nosaka, ka Ministru kabinets izveido Dziesmu un deju svētku padomi (turpmāk ­– Padome).  Dziesmu un deju svētku likuma 8.panta otrā daļa nosaka, ka Padomes sastāvu un tās priekšsēdētāju apstiprina uz pieciem gadiem. Saskaņā ar Dziesmu un deju svētku 8.panta trešo daļu Padomes sastāvā ir kultūras ministrs, izglītības un zinātnes ministrs, finanšu ministrs, Saeimas Izglītības, kultūras un zinātnes komisijas deleģēts deputāts, Rīgas domes priekšsēdētājs, Latvijas Pašvaldību savienības priekšsēdis, Valsts prezidenta kancelejas pārstāvis, Apvienoto Nāciju Izglītības, zinātnes un kultūras organizācijas Latvijas Nacionālās komisijas pārstāvis, kā arī nozaru, nevalstisko organizāciju un kultūras centru pārstāvji.  Saskaņā ar Ministru kabineta 2012.gada 27.aprīļa rīkojumu Nr.200 „Par Dziesmu un deju svētku padomes sastāvu” apstiprinātās Padomes pilnvaru termiņš beidzas 2017.gada 26.aprīlī. Projekts paredz savlaicīgi virzīt apstiprināšanai Ministru kabinetā jaunu Padomes sastāvu, lai Padome varētu pildīt normatīvajos aktos noteiktās funkcijas. |
| Valsts sekretāru sanāksmes datums un numurs | Saskaņā ar Ministru kabineta 2009.gada 7.aprīļa noteikumu Nr.300 „Ministru kabineta kārtības rullis” 73.6.punktu Projektu nav nepieciešams izsludināt Valsts sekretāru sanāksmē. |
| Informācija par saskaņojumiem | Izglītības un zinātnes ministrija, Finanšu ministrija, Rīgas dome, Latvijas Pašvaldību savienība, Saeimas Izglītības, kultūras un zinātnes komisija, Valsts prezidenta kanceleja un Apvienoto Nāciju Izglītības, zinātnes un kultūras organizācijas Latvijas Nacionālā komisija Projektu saskaņoja bez iebildumiem. |
| Informācija par saskaņojumu ar Eiropas Savienības institūcijām | Nav attiecināms. |
| Politikas joma | Kultūras politika. |
| Atbildīgā amatpersona | Latvijas Nacionālā kultūras centra direktore Signe Pujāte. |
| Uzaicināmās personas | Nav attiecināms. |
| Projekta ierobežotas pieejamības statuss | Projektam nav noteikts ierobežotas pieejamības statuss. |
| Cita informācija | Atbilstoši Ministru kabineta 2012.gada 21.februāra noteikumu Nr.130 „Dziesmu un deju svētku padomes nolikums” 6.punktam saņemti kultūras ministres D.Melbārdes, izglītības un zinātnes ministra K.Šadurska, finanšu ministres D.Reiznieces-Ozolas, Rīgas domes priekšsēdētāja N.Ušakova un Latvijas Pašvaldību savienības priekšsēža A.Jaunsleiņa apstiprinājumi dalībai Padomē, kā arī Saeimas Izglītības, kultūras un zinātnes komisijas, Valsts prezidenta kancelejas un Apvienoto Nāciju Izglītības, zinātnes un kultūras organizācijas Latvijas Nacionālā komisijas deleģējumi minēto institūciju pārstāvju dalībai Padomē.  Atbilstoši Ministru kabineta 2012.gada 21.februāra noteikumu Nr.130 „Dziesmu un deju svētku padomes nolikums” 7., 10. un 13.punktam Latvijas Nacionālā kultūras centra izveidota komisija izvērtēja darbam Padomē pieteiktos nozaru, nevalstisko organizāciju un kultūras centru pretendentus un 2017.gada 15.marta sēdē (prot. Nr.1) izvirzīja nozaru, nevalstisko organizāciju un kultūras centru pretendentus darbam Padomē. Nozaru, nevalstisko organizāciju un kultūras centru pretendenti ar savu parakstu ir apliecinājuši, ka apstiprināšanas gadījumā piekrīt būt par Padomes locekļiem. |

Pielikumā:

1. Ministru kabineta rīkojuma projekts „Par Dziesmu un deju svētku padomes sastāvu” (KMRik\_060417\_DZSV\_padome) uz 1 lp.;
2. Dziesmu un deju svētku padomei izvirzīto pretendentu izvērtēšanas konkursa komisijas 2017.gada 15.marta sēdes protokols Nr.1 (KMInf\_060417\_DZSV\_padome) uz 2 lp.;
3. Izglītības un zinātnes ministrijas 2017.gada 30.marta atzinums Nr.01-10e/1351 (IZMAtz\_300317\_DZSV\_padome) uz 1 lp.;
4. Finanšu ministrijas 2017.gada 5.aprīļa atzinums Nr.A-KM-7/2851 (FMAtz\_050417\_DZSV\_padome) uz 1 lp.;
5. Rīgas domes 2017.gada 5.aprīļa atzinums Nr.DIKS-17-1035-nd (RDAtz\_050417\_DZSV\_padome) uz 1 lp.;
6. Latvijas Pašvaldību savienības 2017.gada 22.marta atzinums Nr.0320170814/A469 (LPSAtz\_220317\_DZSV\_padome) uz 1 lp.;
7. Latvijas Republikas Saeimas Izglītības, kultūras un zinātnes komisijas 2017.gada 28.marta atzinums Nr.142.9/5-5-12/17 (SAEIMAAtz\_280317\_DZSV\_padome) uz 1 lp.;
8. Latvijas Valsts prezidenta kancelejas 2017.gada 23.marta atzinums Nr.552 (LVPKAtz\_230317\_DZSV\_padome) uz 1 lp.;
9. Apvienoto Nāciju Izglītības, zinātnes un kultūras organizācijas Latvijas Nacionālās komisijas 2017.gada 31.marta atzinums Nr.4.5./49 (UNESCOLNKAtz\_310317\_DZSV\_padome) uz 1 lp.

Kultūras ministre D.Melbārde

Jaunkalne-Kapustāne 67228985

[Dace.Jaunkalne-Kapustane@lnkc.gov.lv](mailto:Dace.Jaunkalne-Kapustane@lnkc.gov.lv)